Tegniese ontleding: Is verkoop-stormloop by Tiger Brands verby? | Netwerk24
Deur Frans de Klerk en Christelle de Klerk 09 Desember 2019 05:00
Van die gewildste handelsname in sy stal is Mrs Balls Chutney, Albany-brood, Cross & Blackwell-mayonnaise, Jungle Oats, Tastic-rys, Black Cat-grondboontjiebotter en Koo-, All Gold- en Doom-produkte.
Die watervalformasie dui op behoorlike winsneming. So ’n formasie vorm omdat beleggers dag ná dag net van aandele ontslae wil raak. Let daarop dat die aandeel nou vasskop op huidige vlakke. Dit kan ’n teken wees dat die meeste verkopers klaar verkoop het.
Die stogastiese aanwyser bevestig die oorverkoopte situasie van die aandeel. Die positiwiteit sal eers bevestig word wanneer die korter gemiddelde deur die langer gemiddelde breek.
’n Haarnaaldbooglaagte (moontlik positief) sal bevestig word bo lyn A (R204,30). ’n Haarnaaldbooglaagte dui op ’n moontlike omdraai. Onder R202,45 sal dié formasie van die tafel wees. Spekulante: Koop of oorweeg ’n lang posisie bo lyn A (R204,30), maar gebruik R188,19 as keerverlies om kapitaal te beskerm. Die teikens na bo is R207,50, R209,40, R210,99, R212,50, R214,80 en R217,70. )Medium- tot langtermynbeleggers: Die langtermynsentiment jeens die aandeel sal in positief verander wanneer die 40-week- bewegende gemiddelde (R231,32) in steun verander. )
Frans en Christelle de Klerk is onafhanklike tegniese ontleders. Sy is ook ’n geregistreerde makelaar. Kontak hulle by www.fransdeklerk.com of www.chris-tell.com. Twitternaam: TraderFrans
Meer oor: Tiger Brands